Juniorerne deles ind i hold - 3 og 3

Hver juniorer får en af disse roller på holdet:

* 1 - Lam fra hoften og ned og stum
* 2 - Blind og stum
* 3 - Blind og lam

Juniorerne stilles opgaven: at finde et objekt, fx en bold, og transporter det til et givent sted fx i en kasse.

* Person 2 er den eneste som kan bevæge sig og skal derfor løse opgaven. Men han kan ikke se, hvad han laver, og skal derfor have hjælp fra sit fællesskab.
* Person 1 er den eneste som kan se hvad der sker, og skal derfor dirigere person 2. Men han kan ikke fortælle hvad der skal gøres.
* Person 3 er den eneste som kan fortælle person 2, hvad han skal gøre, men kan ikke se, hvad der sker.

Juniorerne skal hjælpe hinanden med at løse opgaven. Giv dem kort tid til, at snakke sammen om hvilken måde de kan kommunikere på, inden de blinde tager bind for øjnene og indtager deres pladser.

* Person 1 og 3 sidder ved siden af hinanden på to stole.
* Person 2 står et tilfældigt sted i lokalet.

Nu placeres det objekt der skal findes og transporteres i lokalet, og legen kan begynde. Er der flere hold som leger på samme tid, skal der være flere objekter.

Det hold, som hurtigst får objektet fragtet til det korrekte sted vinder.

Passer antallet af juniorer ikke med 3 på hvert hold, kan der tilføjes en 4. person, eller flere. Den 4. person er blind, stum og lam fra hoften og ned. Person 4 skal sidde som mellemmand mellem person 1 og 3, og alt kommunikation mellem 1 og 3 skal gå gennem person 4.